Oskar Andersson

Oskar Emil Andersson (1877–1906) var en svensk vittighets- og serietegner med signaturen «OA».

Andersson skapte blant annet Mannen som gör vad som faller honom in, en absurd pantomimeserie som anses å være den første svenske tegneserie, og Urhunden. I tillegg lagde han mange frittstående vitsetegninger. OA tegnet først og fremst for vittighetsbladene Söndags-Nisse og Strix 1897–1906. Mange av Anderssons vitser er overraskende gangbare selv i dag. Han hadde en unik sans for det absurde, og flere av hans tegninger er også politiske eller filosofiske.

Andersson ble med årene folkesky, og de siste månedene av hans liv fikk han ofte voldsomme raseriutbrudd. Han skjøt seg 29 år gammel.The Art Bin Origo: Oskar Andersson. Lest 24. mars 2019. Årsaken er uviss, men høsten 1906 hadde han fungert som reportasjetegner på en militærmanøver der flere av datidens nye våpen var tatt i bruk for første gang i Sverige.Jungmarker, Gunnar: Oskar Andersson 1877-1906 (Sveriges Allmänna Konstförenings publikation, 1946), s. 168-178. Synet av kraftige våpen og soldater som frøs satte dype spor i ham og var uten tvil mye av grunnen til depresjonen.

Etter Anderssons død ble det holdt minst fire minneutstillinger; 1916, 1920, 1931 og 1944, og til 100-årsjubileet for hans fødsel (1977) ble det gitt ut en frimerkeserie i Sverige. Hans tegninger er utgitt i bokform flere ganger, den siste i 2005.

Galleri

 Referanser 

 Eksterne lenker 

 Oskar Andersson 1877-1906 Biografi og tegninger

Kategori:Svenske tegneserieskapere
Kategori:Karikaturtegnere
Kategori:Personer fra Stockholm